
Nada ta sinti mihó pa 
bo kurpa ku 
kresementu di bo 
espíritu. 


FuHiKuBo ta anunsiá kurso avansá di historia i kultura 


Ez Air ta pèrdè 
kaso 


PAG 4 


Djabièrnè último FuHiKuBo a sera su último básiko di historia i kultura ku entrega di diploma. E kurso a bai dos dia èkstra di loke tabatin 
planeá. Esaki debí na hopi pregunta i diskushon animá di parti e partisipantenan. 


Griffier a retirá 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 

Atenshon: Posponementu outomatiko di 
entrega di ‘Inkomstenbelasting’ 2022 


Gustosamente BelastingdienstCN ta informá tokante 
e kambio relashoná ku posponementu di entrega di e 
deklarashon di IB 2022. 


E fecha di mas tarda pa entregá e deklarashon di 
inkomstenbelasting 2022 ta 15 di mei 2023. Al kontrario di 
loke a komuniká anteriormente, outomátikamente bo ta 
risibí posponementu te ku 17 di yüli 2023. Pa esaki bo no 
mester tuma niun akshon. Si bo ta ferwagt di haña sèn bèk, 
e ora ei por fabor entregá bo deklarashon promé ku 15 di 
mei, pa asina atendé e deklarashon pa mas tardá, òktober. 


KRALENDIJK – Ei- 
thel Pourier, álias Praga, no 
tabata un di e militarnan di 
mas ehemplar den su ‘lich- 
ting’ di 1974/1975. Un parti 
grandi di e periodo aki e ta- 
bata será den prison pa kos- 
nan robes ku e tabata hasi 
den kazèrne. Den e pro- 
grama ‘Aki Boneiru’, ku ta 
pasa awe nochi 9or na Bo- 
naire.tv, Pourier ta papia di 
su aventuranan di e tempu 
aya. 
Pourier tabatin gana di 
kumpli ku servisio militar 
obligatorio. Kasi el a keda 


sin logra pasa e tèst, pa 
motibu di su estatura kòr- 
tiku. Pero el a krea basta 
problema debí na su kom- 
portashon malu. Entre otro 
dal un luitenant benta abou 
ku hèlm, bòltu wea di bon- 
chi (erwtensoep) pasobra 
e no tabata gusta komo e 
plato aki. 
Bòi Antoin, ku tambe ta- 
bata den e mésun ‘lichting’ 
ku Praga, ta repasá e perio- 
do turbulento di nan servi- 
sio militar obligatorio. Nan 
a sirbi na Aruba, na Mari- 
nierskazerne Savaneta, 


Rekordando servisio 
militar ku Praga 


Raymari B.V. 


ta buska 


- 1 metselaar 


Mas inf. tel. nr. 782-0119 


Deskuento temporal 2023 


Entrante 31 di mart 2023 te ku 24 di mei 2023 tin 
posibilidat pa hürdónan di FCB ku NO por paga e 
preis di hür kompleto ku lo drenta na vigor 
entrante 1 di yüli 2023, hasi petishon pa un 
deskuento temporal riba nan preis di hür. 


NOS TA SUPLIKA TUR NOS HÜRDÓNAN KU 
MESTER APLIKÁ PA SUBI www.fcb.live I SIGUI 
E PASONAN PA YENA E PETISHON 
Òf 
TUMA E FORMULARIO DI DESKUENTO TEMPORAL 
NA OFISINA. 


Pa pregunta òf remarke tuma kontakto na 
Telefòn sentral: 717-8042 
WhatsApp: +599 796-6016 
— Nos tei pa sirbi Bo — 


REKORDATORIO 

Griffier a retirá 


K R A L E N D I J K - 
BONERIANO ta dispone 
di informashon ku e griffi- 
er aktual a tuma retiro di 
e funshon. Despues di a 
ehersé e funshon aki pa un 
periodo di dos aña e griffier 
a tuma retiro entrante 1 di 
yüni próksimo. 
Nolly 
Oleana 
komo 
gezaghèber interino a kon- 
firmá ku e griffier aktual 
a tuma retiro . “Esaki ta 
enserá ku Konseho Insular 
komo dunadó di trabou pa 
loke ta trata griffier, mester 
buska un remplasante”, el a 


bisa. 
No por deskartá ku e 
funshon di griffier ta amplio 
i sumamente importante pa 
nos gobernashon 
Na momentu ku e fun- 
shon aki ta vakante, sigur 
por trese opstákulonan pa 
ku prosesonan guberna- 
mental. Sinembargo Oleana 
ta sigurá ku ya tin un rem- 
plasante pa ku e funshon. 
“Na e momento aki e pro- 
seso pa buska un rempla- 
sante temporal a kuminsá i 
ya a terminá. Un komishon 
di solisitut a hiba komber- 


sashon ku e kandidatonan 
i a formulá un konseho pa 
e komishon di empleo di 
Konseho Insular. Awor ta 
na e komishon di empleo di 
Konseho Insular pa disidí 
kiko ta hasi ku e konseho.” 


Importansia di griffier 
Oleana a bisa ku e pro- 
seso pa buska un griffier 
temporal a finalisá. Pues 
por asumí ku lo habri un 
vakatura pa rekrutá kan- 
didatonan pa e funshon pa 
término largu. 
Segun gezaghèber in- 


terino, e konseho ta for- 
mulá pero no ta sigur ku ta 
e persona lo bira e griffier. 
“Awor ta na e komishon di 
empleo di Konseho Insular 
pa disidí kiko ta hasi ku e 
konseho”, Oleana a supra- 
yá. 
Mester remarká ku e 
griffier ta di sumo impor- 
tansia. 
E ta e persona di kon- 
takto i e promé konsehero 
pa Konseho Insular, presi- 
dente i frakshonnan. Banda 
di prepará reunionnan, e 
ta supervisá kumplimentu 


di palabrashonnan. Tambe 
e ta vigilá e agènda di e 
reunionnan i sirbi komo 
punto di konsulta pa pre- 
guntanan tokante proseso 
atministrativo i prosedura- 
nan di akuerdo. E ta apoyá 
‘Raad’ i e miembronan den 
uso di e hèrmèntnan ku nan 
tin na nan disposishon pa 
ehekutá e trabou di ‘Raad’ 
na un manera adekuá. 
E proseso pa rekrutá 
e kandidato adekuá pa 
kumpli ku e funshon aki 
sigur meresé su debido a- 
tenshon. 


Panaderia Seruva 


ta buska 
- dos (2) PANADERO maskulino 
- un (1) Asistente di Panadero 
-mester tin edat 21-45 aña, Diploma/Sertifikado 


Solisitá ku bo kopia di ID. 


KRALENDIJK – E por 
sòru ku bo ta haña un 
kueru malu, no ta trans- 
portá supstansia residual 
bon i bo ta deshidratá dor 
di kua bo ta haña doló di 
kabes. Kiko segun abo. 
bo ta bebe sufisiente awa, 
ta dependé di bo estilo di 
bida i kurpa, pero bo ta 
sali for di e punto di bista 
un liter i mei te dos liter pa 
dia i chèk prinsipalmente 
no koló di urina. Sí esaki 
bira skur, probablemente 
bo ta bebe muchu tiki 
awa. 
Dos liter ta sigur hopi, 
prinsipalmente sí bo no 
ta kustumá pa bebe awa. 
Kon bo ta sòru pa kada 
bes bo bebe e kantidat 
korekto di awa. Aki algun 
tep. 


Mihó amigu 
Desde awor bo bòter 
di awa ta bo amigu nobo. 
Unda ku bo bai, bo bòter 
di awa tambe ta bai. Sí bo 


ta na trabou, e ta riba bo 
lèsenar, sí bo ta bai hasi 
kompra, e ta den bo tas i sí 
bo ta na kas, e ta den bo 
serkania. Sí kontinuamente 
awa ta den bo serkania, bo 
ta bebe mas lihé. 
Sí bo no ta gusta awa 
totalmente, òf bo ta haña 
awa algu laf, hasi algun 
interesante kuné. Esaki to- 
talmente no mester kosta 
molèster, pero ku algun 
snechi di kònkòmber, un 


BIDA SALÚ 
Asina bo ta sòru pa bebe 
sufisiente awa 


tiki menta, òf algu di fruta 
di lamunchi, ya bo por tra- 
ha awa fresku. 
Bo ta lubidá kada biá 
pa saka bo bòter di awa for 
di den tas, e ora ei kisas 
ta sabí pa pone bo tele- 
fòn riba wèker i mandá bo 
un rekordatorio momentu 
ku bo mester bebe awa. 
Lo bo mira ku despues di 
tempu bo no tin mester di 
e rekordatorio mas. 

HUSTISIA 


Kaso sèks ku menor posponé 


KRALENDIJK- Korte 
den Promé Instansia a 
posponé e huisio kontra e 
hòmber Chantienne S. (39). 
Ministerio Públiko ta akus’é 
di a hasi aktonan seksual ku 
un menor di edat. Djárason 
10 di mei hues a atendé e 
kaso pro forma pues no den 
su kontenido. 
Mester remarká ku tur e 
presentenan, ku eksepshon 
di e fiskal tabata kompro- 
ndé i papia Papiamentu. 
Pues hues mr. Carmelia a 
hasi e kaso kompletamente 
na Papiamentu. Sí, el a pidi 
e intérprete pa tradusí pa e 
fiskal. E sospechoso a pre- 
sensiá esaki via konferen- 


sia di video for di Hulanda. 
Hues a splika ku S. a manda 
un imeil bisando ku e ke pa 
atendé su kaso via konfe- 
rensia di video. “Punto di 
salida ta ku nos tur ta sinta 
den mesun sala. Sigur esaki 
no ta un kaso pa trata di 
otro forma. Ta akusashon- 
nan basta serio i bo ta ninga 
tur kos”, hues a bisa. 
“Mi a bin ku mi famia 
pasombra mi yu ta den 
proseso pa drenta skol spe- 
sial. Ami a haña aksidente 
na trabou i mi tin problema 
ku lomba, mi no ta traha”, 
S. a splika. 
Hues a remarká ku e so- 
spechoso mes a skohe pa 


bai biba na Hulanda mién- 
tras e tabata na altura di e 
akusashonnan. S. a bisa ku 
el a puntra Reclassering i 
nan a skirbi un karta p’e, ya 
e por a muda pa Hulanda. 
“Bo tabata den suspen- 
shon di e aresto preventivo. 
Mi ta keda para ‘riba ku nos 
tin ku atendé e kaso aki per- 
sonalmente. Ta un kaso ku 
hopi detaye”, hues a insistí. 
S. a splika ku lo ta difí- 
sil p’e paga un pasashi mi- 
rando ku e no tin trabou i 
ta kobra solamente 1200 
euro pa luna. Tambe ku su 
pareha no ta traha i ta na es- 
tado. “Lo mi mester keda 
sin paga algun kos i hinka 


mi kurpa den mas problema 
pa mi bin. Ya pa 4 aña mi ta 
biba e kos aki. Mi ta biba 
ku e famia di e mucha ku 
ta hinka mi den e kos aki. 
Mi ke demonstr’é ku no 
ta asina. Mi no tin nada di 
skonde.” 
E sospechoso a trata di 
tur manera pa splika Korte 
ku lo ta hopi difísil p’e bin 
Boneiru mirando su situ- 
ashon personal. No opstan- 
te esaki, hues a insistí ku e 
mester tei den persona na 
momentu di e huisio. “Loke 
nos por hasi ta pone e kaso 
riba un término rasonabel. 
Duna bo oportunidat pa 
regla kos ya bo por bini”, 


hues a agregá. 
Dado momentu hues a 
suspendé e kaso pa algun 
minüt. “Mi ta pensa ku ta 
rasonabel pa duna bo mas 
ku 7 luna pa bo bin Bo- 
neiru pa atendé e kaso. Ta 
akusashonnan serio i bo 
mester ta presente pa aten- 
dé esaki. Pa medio di esaki 
mi ta partisipá bo e fecha i 
i orario. Bo no ta haña si- 
tashon nobo. Tambe mi ta 
pidi fiskal pa partisipá esa- 
ki na e partido perhudiká”, 
hues a disidí. 
Korte den Promé Instan- 
sia lo atendé e kaso kontra 
Chantienne S. riba 13 di 
dezèmber próksimo. 


Sospechoso intento violashon 
ta keda será 


K R A L E N D I J K - 
“Mester tene kuenta ku 
siguridat di komunidat. 
Bo ta warda riba bo huisio 
enkarselá”, hues a bisa. Na 
un manera basta desidido 
hues a rechasá petishon 
pa suspenshon di aresto 
preventivo di e hòmber 
Riglend C. (44). Ministe- 
rio Públiko ta akusá C. di 
3 echo kastigabel. Intento 
di violashon seksual, hòrta 
tarheta di banko di un per- 
sona i lanta sèn ku esaki. 
E sospechoso ta en- 
karselá for di febrüari den 
kuadro di aresto preven- 
tivo. Wardadónan di pr- 
ezu a eskoltá C. pa sala di 
korte. Fiskal a pidi Korte 
pa posponé tratamentu di 
e kaso. 
Abogado mr. Antho- 
ny Nicolaas no tabatin 
opheshon 
pa 
pospon’é 
kaso. Sí el a pidi Korte pa 
suspend’é aresto preventi- 


vo di su kliente. “Mi klien- 
te no tabatin kas ni trabou. 
Pero awor e ta mara barku 
i boto na waf. Tambe e por 
bai keda na Krusada. Siki- 
ater ta bisa ku e no ta bon 
di kabes, pues e mester di 
yudansa. Prizòn no ta un 
bon lugá p’e.” 
Hues a duna C. e úl- 
timo palabra. “Mi mester 
di yudansa”, el a bisa basta 
emoshonal. 
Pa hues tur e motibu- 
nan ku a enkarselá e sos- 
pechoso ainda ta presente. 
“Bo ta residivista. Interes 
di komunidat ta pisa mas 
ku abo su interes personal. 
Bo ta keda será.” 
Korte den Promé In- 
stansia a rechasá petishon 
pa suspend’é aresto pre- 
ventivo di Riglend C. i lo 
atendé su kaso den su kon- 
tenido riba 23 di ougùstùs 
próksimo. 


Disputa kontra Timohty Vaseur: 
Ez Air ta pèrdè kaso 


KRALENDIJK- Kom- 
pania di aviashon Ez Air a 
pèrdè e kaso ku el a entamá 
kontra eks empleado Timo- 
thy Vaseur. E dunadó di 
trabou a tilda su eks piloto 
di persistentemente ninga 
di kumpli ku su skema di 
trabou. Tambe ku Vaseur a 
kibra ku e kontrato di tra- 
bou sin akuerdo mutuo. 
El a eksigí pa Vasuer paga 
e suma di 17192.72 dòler 
komo daño i perhuisio i 
25% di gastunan di estudio. 
Awor Korte a disidí na 
fabor di e kontrapartido. 
BONERIANO 
anterior- 
mente a publiká amplio to- 
kante e kaso aki ku a tuma 
lugá na Kas di Korte na 
Kòrsou. 
Un kaso basta pekuliar, 
den kua e hues a papia hopi 
fuerte ku direktor di EZ Air 
René Winkel. Si analisá tur 
e dokumentunan ku ámbos 
partido a trese dilanti, e 
pregunta ta surgi dikon Ez 


Air a entamá e kaso. 
Tabata opvio ku e mane- 
ra ku e dunadó di trabou a 
atendé ku su eks empleado 
no tabata profeshonal i 
asta por kategoris’é komo 
falta di rèspèt. Awor hues 
a disidí ku ta Ez Air mes a 
okashoná tur e situashon. 
E desishon 
Na luna di febrüari 2022 
Ez AIr a pone e trahadónan 
na haltura ku lo bai sera e 
base di operashon na Bonei- 
ru i esaki tin konsekuensia 
pa nan relashon di trabou. 
E kompania a presentá dos 
opshon na su empleadonan. 
Opshon unu ta pa muda pa 
Kòrsou i opshon dos ta pa 
disolvé e kontrato laboral 
ku mutuo konsentimentu. 
Na momentu ku Vaseur a 
tende di e reorganisashon 
el a skohe primeramente pa 
opshon unu. Remarkabel 
den e kaso aki ta e kantidat 
di karta ku Vaseur a manda 
pa e dunadó di trabou pidi- 


endo klaridat pa ku su situ- 
ashon. 
Despues di basta inklari- 
dat Vaseur a tuma nota ku e 
kondishonnan pa muda no 
ta kumbiniente. Konsekue- 
ntemente el a skohe pa op- 
shon dos, pues pa disolv’é e 
kontrato laboral. Mesora el 
a tuma su dianan di fakansi. 
Pa Korte e situashon aki 
ta pone ku a disolv’é kon- 
trato laboral ku konsenti- 
mentu mutuo. Al final, ta 
Ez Air mes a duna e eskoho 
di dos opshon. E echo ku e 
disolvementu di kontrato ta 
un akuerdo mutuo i no di 
parti di Vaseur so, ta pone 
ku Ez Air no tin niun mo- 
tibu pa demandá algu. Pues 
Korte den Promé Instansia 
a rechasá tur demanda di 
parti Ez Air. 
Mirando ku Ez Air a 
pèrdè e kaso, Korte a kon- 
dená e kompania di avi- 
ashon pa paga gastu di 
korte. 


5 
Djaluna 15 mei 2023 


Awor tambe molèster di ponedónan di ‘fever’ 
Holó stinki ta mata habitantenan di Kaya Neerlandia 


KRALENDIJK – Holó 
stinki ta mata habitantenan 
di Kaya Neerlandia. Komo 
sifuera esaki no ta sufisi- 
ente, awor nan tin molester 
tambe di ponedónan di ‘fe- 
ver’. Un habitante di e kaya 
aki – nòmber konosí na re- 
dakshon di BONERIANO 
– a ekspresá su disgustu na 
e korant aki. 
E habitante ta splika: 
“No ta bida. Nos ku ta biba 
den Kaya Neerlandia ta fadá 
di holó stinki, muzik duru i 
awor pa kolmo molester di 
ponedónan di ‘fever’. E kos 
aki no ta bida.” 
“Ta hopi tristu ku un gran 
parti di e tubunan ku a husa 
pa kloaka ta lèk pisá bai den 
suela boneriano. Motibu ta 
ku a usa pego barata òf nò 
a leim e tubunan bon. Por 
ta ku tin mas kaminda ku 
esaki ta e kaso. Nos ta kere 
ku mester investigá esaki i 
remedi’é, sino nos ta mes 
leu ku usa berpùt. Fo’i e 
stashon di kloaka ketu bai 
nos tin molester. Nos ta biba 
den situashon a-higiéniko. 
A usa un aparato pa midi i 
esaki ta midi diariamentu 
un grado ku segun eksper- 
tonan ta kousa malesa i ta 
dañino pa hende”, segun e 
siudadano. 


Molèster di muzik 
Pa loke ta trata músika 
duru, segun e siudadano, 
tabatin un tempu ku a para 
hopi aktividat na Tera Kòrá 
Ranch pa motibu di zonido 


duru. Awor a duna pèrmit 
na Club Vitesse pa tene fi- 
esta i mag di pone músika. 
E siudadano: “A kore 
para òf manda e ruman- 
nan Allee pa baha músika 
na nan rancho, pasobra ta- 
batin un makamba ta biba 
den besindario i e tabatin 
molèster di zonido duru di 
músika. E tabata biba kasi 
2 pa 3 kilometer fo’i e si- 
tio. Club Vitesse ta keda 
250 meter fo’i kaminda tin 
hende ta biba. E hendenan 
aki no tin derecho? Òf kisas 
pasobra no ta makamba no 
ta hasi kaso?” 
Di akuerdo ku e siu- 
dadano, a yama polis dife- 
rente biaha pa baha foral e 
parti di e bas ku ta sagudí 
bo bentananan di kas. “Nan 
ta bai i ta avisá, pero ora 
nan bai ta bolbe hisa zonido 
di músika, asta mas duru ai- 
nda. Pues ta burla di outo- 
ridat. Unda e lei di músika 
duru ku tin a keda? Òf no 
ta aplik’é? Nos no tin nada 
kontra konsierto ni fiesta, 
pero e no mester stroba 
nos di drumi. Por tene bas 
i volúmen na un manera 
kontrolá i nos tur ta keda 
kontentu, tantu organisadó 
komo habitantenan.” 


‘Fever’ 
“Pa loke ta trata mole- 
ster di ponedó di fever ta 
kasi tur anochi, spesial- 
mente den wikènt ku ta 
pasa algun vehikulo ku no 
ta bon di stèl, mòfler kibrá 


Esaki ta e stashon di pòmp di kloaka ku ta sòru pa holó stinki. 


Kaya Neerlandia usá pa pone ‘fever’. 


Club Vitesse, awendia Social Café, ku a para bira lugá di pone fiesta ku zonido 
duru. 


etc ta spanta bo den bo 
soño, pasobra nan ta tira 
manera skopèt òf rònka 
hasi bochincha. Tambe ta 
tene manera ‘fever’ den ka- 
minda parti di Gas Èksprès 
bai Kaya Korona, te ora 
morto kai.” 
E siudadano ta reko- 
mendá outoridat pa hasi 
algu. Òf ta bira kara otro 
banda? Hopi biaha no tin 
hèlm bistí i tampoko sa si 


tin seguro, reibeweis, tam- 
be vehíkulo ku no ta apto 
pa ta riba kaya, foral esun 
ku ta klap òf tira pisá. 
Nos miedu ta ku ora 
kaba gasta plaka di pueblo 


na pista ku por ta no lo hasi 
uso di dje, pasobra e ta mu- 
chu leu i nos ta ku e pro- 
blema ketu bai di e tipo di 
aktividatnan aki.” 


Nos departamentu di tire / garashi ta buskando un 
miembro ku sierto eksperensha di auto i tire. Pa e posishon 
aki tambe lo bo mester ta un persona ku por atende 
ku kliente i por kontra di stress. Mester por papia, 
Hulandes/Ingles/Spanjo i Papiamentu. 


Si bo ta un persona ku kisas a kaba MBO ultimo i ta 
buskando un trabao i e trabao aki ta algu p’abo, 
Manda bo karta di solisitud inkluso bo curriculum vitae pa 
NAPA Auto Parts, Kaya CA Nicolaas # 4, 
n.a.d. Eve Cecilia of via di e-mail na: 
eve@napabonaire.com 


NAPA AUTO PARTS BONAIRE 
un leader den merkado di piesa di Auto i Tire, 
ta buskando un empleado pa reforsa su team. 

Santu sakrifisio dia mama na Antriol 
Kankan di mama djadumingu dia di mama na Antriol. Mama paden i pafó di misa 
sintá pa skucha palabra di Dios. Hopi mama presente i no tabatin lugá pa tur sinta 
den misa. 
Melania van der Veen a kanta huntu ku kor Flor di Coromoto, tambe algun kantika 
su so, bunita animashon. 
Pader Marc Hooijschuur a entregá algun regalo na mamanan i na Melania. A regalá 
un mama karchi pa e show di mama ku tabatin, riba dia di mama. Pader a yama ma- 
manan dilanti altar i e bendishoná nan ku awa bendita. 

Kustumbernan na nasementu 
di un mucha (1) 


Pa: Bòi Antoin 


Yu djafó 
Un fenómeno hopi konosí ántes na Boneiru tabata DI hòmbernan 
kasá ku tabatin yu djafó, pues no den konstelashon matrimonial. 
Hopi bes, anke apsolutamente no tur biá, tabata trata tambe di hòm- 
ber di famianan finansieramente ku bon posishon. Tin hòmber, hopi 
biá komersiante òf doño di plantashi, ku tabata prokreá yu ku nan 
sirbiente. No ta tópikonan ku sa bini na diskushon ántes, pero ku 
tabata kai den e kategoria sekreto públiko. 
Den e buki ‘Shon Zjil – Biografia di un doño di plantashi’ e outor (An- 
toin) ta deskribí detayá kon Jules Hellmund (Shon Zjil) tabata kasá, 
tata di tres yu dentro di matrimonio. Pero pafó di matrimonio e taba- 
tin 7 yu ku Margarita Ilario, su sirbiente na plantashi Guatemala. E 
yunan aki tabata Gregorio, Julio, Enriqueta, Julieta, Carlota, Blanca 
i Jan Atanasio Ilario. 
Shon Zjil tabata biba ofisialmente na Playa. Ku su esposa e tabatin 
tres yu: Charles (Shon Cha), Henriette (Shon Yèt) i Julie (Shon Di). 
Banda di e yunan ku su sirbiente di plantashi, Margarita Ilario, Jules 
tabatin mas yu tambe ku otro hende muhé na Boneiru i Kòrsou. 
Shon Zjil a sòru pa su yunan djafó haña nòmbernan ku taBATA den 
famia Hellmund, manera Carlota, Julio, Jules, Julieta. Te asta den su 
nietu i bisanietunan e nòmber Jules a keda biba te awe. 


Hopi mas 
Pero Shon Zjil no tabata e úniko. Un otro fenómeno asina tabata 
Jerry Martijn, supervisor di plantashi Slagbaai. E mes tabata un yu 
djafó di Jean Jacques Debrot. Un di su yunan legítimo a konta den e 
programa ‘Herensia di Siglo 20’ ku nan tata, den e último tempu di su 
bida, a bisa ku nan nan ta 42 ruman. 
Shon Zjil tabata protestant. Pero den famianan bon katóliko tambe e 
situashonnan aki tabata manifestá. Hopi bes tabata trata di doño di 
plantashi òf komersiante. Richard Muskus, doño di Bakuna, tabatin 
sigur tres yu djafó, kada un ku diferente fam, fam di nan mama. Ta 
trata di Marco Janga, Elco Nicolaas i Augusto Flores. Elco Nicolaas 
a papia habrí di e situashon aki den e programa ‘Herensia’. El a 
lamentá ku su tata nunka a sòru pa kuida i kri’é. Solamente un biá el 
a mira su tata na Kòrsou. E tata a djis kumind’é i bai lag’é. 
Un dia a sali na kla ku un konosido doño di plantashi/komersiante a 
saka un mucha muhé na estado. Tabata un famia bon katóliko, pilá 
di misa di Playa. Pa skapa kara di e famia aki di bèrgwensa, nan a 
regla pa e mucha muhé bai Puerto Cabello, Venezuela, pa haña su 
yu. E yu hòmber aki a haña fam di su mama, ku tabata Domacassé. 


Ámtenar 
Loke tambe por nota ta ku ámtenarnan, siendo kasá, tabata prokreá 
yu serka muhénan di pueblo. Ta konosí diferente kaso di selador i 
polis ku tabatin hopi yu djafó serka mas ku un muhé. 
Un di e kasonan hopi konosí, kisas pa su ekstremidat, tabata ka- 
minda un gezaghebber interino di Boneiru a saka un muhé ku tabata 
hasi WC limpi na skol i ofisinanan di gobièrnu na estado. Segun 
Maria Hart, e tabata mucha tempu ku e suseso aki a tuma lugá. Pero 
e ta kòrda bon kla kuantu komentario tabatin. Te asta a saka e su- 
seso aki na kantika di bari fin di aña, kantando ‘Shon Perret’ (Perret 
Gentil). 
Maria: "Pueblo no por a aseptá loke a sosodé. Un gezaghebber no 
por hasi un kos asina. P'esei tambe a saka e gezaghebber ei for di 
Boneiru. Ta un abusu el a kometé", segun Maria Hart. 


Kaso interesante 
Maria Hart a konta un eksperensia interesante ku a toka su mes 
famia: “E mama di mi esposo tabata na estado di un hende kasá. 
E tabata bende den pakus di un hende ku fam Hart. Esun di ken e 
tabata na estado, ku tabata kasá di su prima, tambe tabata un Hart. 
Su tata tabata un hòmber hopi severo, miéntras ku kasá di e hòmber 
di ken e tabata na estado, tabata un muhé yalurs kruel. Pa no bini 
tròbel e muhé aki mester a gaña ku e yu tabata di e hòmber pa ken 
e tabata traha.” “Despues di hopi tempu, ku tur kos tras di lomba i ku 
tur hende a keda bon ku otro, e muhé aki, pues mama di mi kasá, a 
kasa ku un otro hòmber, ku tambe tabatin e fam Hart. E hòmber aki a 
bisa ku e no ta pone nòmber di e yu di e muhé den nan buki di matri- 
monio, pasobra no ta su yu. E mama di e pober muhé, desepshoná, 
a bai serka un tio di dje pa kont'é loke tabata pasando. Entre otro ku 
e hòmber ku ken su yu lo a bai kasa a bisa ku e lo no pone nòmber di 
e yu en kestion den nan buki di kasamentu. E tio a rabia formalmente 
i a konsehá su subrina pa bisa su yu muhé pa e informá e hòmber 
konserní, ku si e no ke pone nòmber di e yu ei den nan buki di kasa- 
mentu, e lo mester keda sin kasa kuné. Dicho echo. E hòmber a bira 
desesperá i kier a kasa mas pronto posibel. Di baina e no a kasa 
promé ku dia di kasamentu. El a haña diripiente mashá purá mes i el 
a pone e promé yu di su esposa, kasá fuera di matrimonio di un otro 
tata, den nan buki di kasamentu", Maria Hart a konta. 


Tin hopi kustumber rònt di nasementu di un mucha. Den nos afan pa siña nos lesadónan konosé nos pasado 
i nos kultura, BONERIANO ta publiká e siman aki un seri tokante kustumbernan di embaraso, nasementu i 
kuido di e yuchi durante su promé dia i simannan riba mundu. 


Diferente komersiante hende hòmber di Playa tabatin yu djafó. 

Reflekshon di Siman 
DIALOGANDO KU DIOS 
“Pasobra e palabra di Dios ta bibu i aktivo ...” Hebreonan 
4:12(BS) 


Persona: Di kon ta ku mi so e kosnan akí ta pasa? Bida ta 
duru. Tur hende a bandoná mi. 
Dios: Maske bo tata i bo mama bandoná bo, Ami lo rekohé 
bo. Salmo 27:10 
Persona: Si, pero mi ta sinti mi ku niun hende no ta stima 
mi ni balorá mi. 
Dios: Mi a stima bo ku un amor eterno; p’esei ku miserikòr- 
dia Mi a hala bo. Jeremias 31:3 
Persona: Apesar di tur Bo palabranan mi ta sinti ku mi bida 
ta sin propósito. Mi no sa pakiko mi ta aki, tampoko kiko lo 
mi logra. 
Dios: Pasobra Mi sa e plannan ku Mi tin pa bo, Señor ta 
deklará, plannan pa pas i no pa kalamidat, pa duna bo un 
futuro i un speransa. Jeremias 29:11; Ami Señor, lo kumpli 
ku Mi propósito den bo bida; Salmo 138:8 
Persona: Mi tin miedu di dal stapnan. Mi tin miedu di faya. 
Dios: No tene miedu, pasobra Mi ta ku bo; no desmayá, pa- 
sobra Mi ta bo Dios. Lo Mi fortalesé bo, sí, lo Mi yuda bo, sí, 
lo Mi sostené bo ku Mi man drechi di hustisia. Isaias 41:10 
Persona: Si, mi ta kere ku Bo ta Dios i no tin otro. Huntu ku 
bo mi ke dal e pasonan di fe. 
Dios: Asina mes Mi yu. Bini serka Mi si bo ta kansa, Ami lo 
duna bo deskanso. Mateo 11:28; Ami ta Señor; esun ku ta 
spera riba Mi lo no keda brongosá. Isaias 49:23b 
Kòmbersá ku Dios di bo preokupashon, Su Palabra lo an- 
imá bo i duna bo direkshon! 
Miralda Paula-Frans 
Produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon 
aki ta ripití pa 24:00. 


Djaluna 15 mei 2023 
12.00 Aktualidat: 
Vany Hooi 
13.00 Aki SXM: 
Jai Havisser 
14.00 Herensia Korsou: 
Stanley Fernando Martis 
15.00 BAPA: 
Juamar (ManJam) Nicolaas 
16.00 Herensia: 
Evert Lucas Piar 
17.00 Aki Bonaire: 
Lusio Robert Trinidat 
18.00 Herensia: 
Calixto Fortunato Coffie 2 
19.30 Puerto Latino: 
Luis Zárraga 


20.00 Herensia: 
Phillip Ho-Sing-Loy 
21.00 AkiBoneiru: 
Eithel Andres Coromoto Pourier 
22.30 Herensia St Eustatius: 
William Schmidt 
23.30 BAPA: 
Arlene Dementria Ranis i 
Winifred Angila 


Nos ta kampion mundial den no tuma akshon. Mane- 
ra e kateider aki, unda lo mester a bini plakat ku sp- 
likashon. Koroshon a kaba kuné. E ta situá den un 
ambiente ku hopi koroshon na Boka Onima. Pakiko 
no ta tuma akshon, sea kita e artefakto aki òf traha 
un nobo. 


Pakiko no ta tuma akshon? 
Antriol yen di sushi 


Tur kaya ku pasa den e bario di Antriol, ta mira sushi bentá abou kantu di kaminda. 
Hopi bòter, bleki, papel i saku di plèstik. I último akí vários kaminda kachó morto 
tambe ku ta keda putri i seka kantu di kaminda. 
Noel Janga di Evidensia Real, a pasa den kasi tur skina den Antriol i a yega na e 
konklushon ku ta un kantidat grandi di sushi di kurá di kas tambe ta benta kantu 
di kaminda, huntu ku tur e otro porkerianan. 

*Does not apply to Arctic airco's, kitchen cabinets, current specials, special 
orders, volume discounts, cement, lumber & board, rebar, welded mesh and 
roofng sheets. Cash & carry only! 


Valid 
only on 
Thursday 
May 18 , 2023 
th 


** 


time: 9 am - 1 pm 


kooymanbv.com 
THERE IS ALWAYS SOMETHING TO DO 


Shurandy i Stephanie Thode djasabra 13 di mei, a bisa 
otro si. E pareha, meimei di algun miembro di famia, 
kolega di trabou i konosí, a bisti otro renchi i a sunchi 
otro, ekspresá nan amor pa otro públikamente. Ta trata 
di e 44 pareha ku a kasa te awor durante 2023. Potrèt ta 
ilustrá un parti di e selebrashon. 


Shurandy i Stephanie a kontraé matrimonio 

Hendenan ku ta pasa nan dia na Kas Sabana, a selebrá 
Dia di Enfermeria djabièrnè 12 di mei. E hendenan a 
gosa di e dia, algu spesial, otro for di e dianan di siman 
kustumbrá. Lidernan a pèrkurá pa bon ambiente. 
Kas Sabana a selebrá Dia di Enfermeria 


Den kuadro di protekshon naturalesa 
Mester bini un akuario i hardin botániko 


KRALENDIJK – Na 
opinion di siudadano Ro- 
bert Swinkels, mester bini 
un akuario i hardin bo- 
tániko, den kuadro di pro- 
tekshon di naturalesa. Ro- 
bert Swinkels ta kuminsá 
na splika ku nos komo hen- 
denan ku ta biba na Boneiru 
no tabatin mester niun gra- 
do di biólogo, profesor etc. 
pa a protehá nos naturalesa 
tur tempu. A para basta 
aktividat ku ta dañino pa 
nos isla, manera entre otro 
tira piska, tira shushi na la- 
man, kohe karkó, kome tur- 
tuga, kohe kref. 
“Nos tabata e profeta na 
kas respetá dor di nos mes 
pueblo. Nos ekspertonan 
tabata hende di kas mes 


ku tabata sambuyá den e 
mesun temporada ku Don 
Steward a yega Boneiru bin 
bisa nos loke nos tabata sa 
kaba dor di Ibu Domacassé 
i Basilio Marin. Nan i Don 
tabata kompartí e mesun 
idea sí tokante nos laman 
i naturalesa”, segun Swin- 
kels. 
“Hopi biaha ta elogiá e 
estranhero ta lubidá esun 
mas importante, ku ta e yu 
di tera. Fo’i masha tempu 
ku mi ta mirando kasi tur 
dia History Channel i pro- 
mé ku a kuminsá papia aki 
di kultivá i kria koral mi a 
papia esaki ku hefe di un 
di e lugánan di protehá na- 
turalesa ei. El a laga mi sa 
ku ta ko’i loko mi ta papia. 


Den mesun rosea a papia 
tokante loke ta bolbe mus- 
tra su mes nesesario, ku ta 
un akuario boneriano. Aki 
tambe el a bisa mi ku ta 
ko’i loko atrobe, pasobra e 
no a komprondé e mensahe, 
ni kier a kompartí i tuma e 
pensamentu na konside- 
rashon. Dikon? Pasobra e 
di niun hende ta bin Bo- 
neiru pa mira piská den un 
akuario. Esaki no tabata e 
idea ètòl”, segun Swinkels. 
Di akuerdo ku persona 
aki, e idea tabata pa ora 
sosodé algu manera awor- 
aki t’e kaso ku konste- 
lashon di klima i laman ta 
kambiando, koral i piská ta 
muriendo. “Nos no ta lat ai- 
nda pa salba loke ta di nos. 


Awor ta klona òf krea koral 
na diferente sitio den laman 
na Boneiru. 
Den e plan di nos mes 
mester ta inklui den protek- 
shon i mantenshon di nos 
naturalesa un akuario hopi 
grandi i un hardin botániko 
ku nos mes mata i palunan.” 
“Dikon? Si bin kualke 
desaster manera ta aworaki 
ta na kaminda nos lo por 
salba gran parti espesie di 
piská, koral, mata i para, 
pasobra a hasi algu na tem- 
pu. Nos tin sufisiente yui di 
tera studiá pa hasi e trabou 
aki. Mester buska nan pa 
bin kas i rekompensá nan 
tambe meskos ku kualke 
otro ku sí ta paga loke nan 
ke.” 


Swinkels ta sigui plika 
ku pa esnan ku ta pensa na 
bai restorá kasnan di katibu 
na Saliña mi ta rekomendá 
pa traha bou di e kasnan aki 
un fundeshi flotante di tal 
forma ku ora awa kuminsá 
subi ta hak e kasnan aki na 
kadena òf faha ku un kran 
pa hisa nan bai pone na un 
otro sitio, di tal forma ku 
nan ta keda eksistí pa e fu- 
turo generashon. 
Sea ta hiba nan Manga- 
zina di Rei si esaki tambe 
no ta bai pa un parti bou 
awa of un otro sitio. 
Meskos ku a traha siste- 
ma di kloaka por pone tu- 
beria di akuario bou di tera 
tambe. 

Último kurso na Papiamentu a terminá 
FuHiKuBo ta anunsiá kurso avansá 
di historia i kultura 


KRALENDIJK 
– 
Djabièrnè último FuHiKu- 
Bo a sera su último básiko 
di historia i kultura ku en- 
trega di diploma. E kurso a 
bai dos dia èkstra di loke ta- 
batin planeá. Esaki debí na 
hopi pregunta i diskushon 
animá di parti e partisipan- 
tenan. 
FuHiKuBo a duna e 
kurso aki durante mas ku 
15 aña pasá na Bonaire Ba- 
sic, despues na su propio 
edifisio. Algu ku a sosodé 
pa promé biaha tin mucha i 
hóben ku a partisipá. 
FuHiKuBo 
awor 
ta 
bai kuminsá ku un kurso 
avansá di historia i kultura 
di Boneiru, ku mas i otro 
tópiko. Tambe lo bai mas 
profundo den e materianan 
tratá anteriormente. 
Awor ta asina leu ku 
FuHiKuBo por anunsiá e 


kurso avansá aki, ku lo in- 
isiá djamars dia 6 di yüni. E 
dianan di kurso ta: 6, 8, 10, 
13, 15 i 17 di yüni. Dianan 
6, 8, 13, 15 ta anochi di 7'or 
pa 9'or. Dianan 10 i 17 di 
yüni ta di 2'or pa 5'or di at- 
ardi den sala di FuHiKuBo. 
Pues: djamars, djaweps i 
djasabra. 
Manera ta kustumber, na 
fin di e kurso ta entregá un 
sertifikado di partisipashon. 
Tópikonan entre otro 
mitologia, arkitektura, na- 
turalesa i geologia. 
Por reakshoná mesora 
riba e adrès di e-mail fuhi- 
kubokurso@gmail.com pa 
mas tardá djabièrnè dia 19 
di mei benidero. Preis ta: 
85 dòler pa persona. 
Na momentu di reak- 
shoná pone number di tele- 
fòn pa eventualmente nos 
por komuniká. 

Den kuadro di Dia di Mama, grandinan di Kas di Kuido di Fun- 
dashon Mariadal, a risibí regalo for di man di Miss Bonaire 2022, 
Ruby Pouchet. Debí na selebrashon Dia di Enfermera i spesial- 
mente Dia di Mama, Miss Bonaire a pasa serka e grandinan i a en- 
tregá na fruta, patrosiná pa Warehouse Bonaire. Tambe nan a risibí 
bolo, kortesia di Fundashon Miss Bonaire. E hendenan a keda ma- 
sha kontentu ku e gesto i tabata alegre momentu ku Miss Bonaire 
tabata pasa serka nan, kombersá un momentu i entrega nan fruta. 


Miss Bonaire a bishitá Kas di Kuido 

Awe 15 di mei 
Dia internashonal di famia 


Nashonnan Uni a prokla- 
má den un asamblea gen- 
eral na 1993 ku dia 15 mei 


ta katalogá komo dia in- 
ternashonal di famia. Meta 
prinsipal pa konmemorá e 


fecha aki ta pa konsientisá 
komunidat di e importansia 
i balor di un famia. Tambe 
pa pone atenshon na e re- 
tonan ku tin impakto riba 
famia mundialmente. 


Pilar di un komunidat 
Pa un persona por fun- 
shoná debidamente den un 
komunidat e mester di per- 
sonanan den su serkania 
ku por krea un ambiente di 
sosten i apoyo den su bida 
diario. Ku otro palabra un 
pilar ku ta duna struktura 
i siguridat basá riba amor 


inkondishonal. Nan ta e 
personanan ku lo wak bo 
potensial i laga bo mira e 
mihó di bo mes komo per- 
sona. Den mayoria kaso ta 
trata di un pareha i yunan 
òf un familiar. Tin vários 
dicho ku ta bisa ku tras di 
kada persona eksitoso tin 
un hende ku ta pará su tras 
pa apoy’é. Famia tin un ròl 
masha importante pa kada 
siudadano den komunidat, 
komo ku e ta reforsá indi- 
viduonan pa karga e tarea 
di hiba su mes, su famia i 
komunidat dilanti. 


Huntu ku famia 
Ta importante pa pone 
atenshon na e balor agregá 
di ta forma parti di un 


famia. Disfrutá di otro su 
kompania, atenshon i sos- 
ten. Dia 15 mei tur aña ta 
selebrá dia di famia mun- 
dialmente, pero por dediká 
i selebrá kada momento ku 
ta posibel, sin nesesidat di 
warda riba e fecha ofisial. 
Tin diferente manera ku por 
pasa tempu huntu den famia 
por ehèmpel, hunga wega 
di mesa, dominó òf aktivi- 
datnan rekreashonal, mane- 
ra probechá di naturalesa òf 
bai hasi ehersisio huntu. Si 
ta amante di pelíkula por 
wak esaki huntu. Tur esaki- 
nan pa por reforsá e laso i 
tambe pa krea rekuerdonan 
ku un balor sentimental ku 
lo dura pa semper. 


Kerido lektornan, felis siman! 
Prana Massage and More a hasi algun ahuste na su 
kolumna ku informashon. Debí na 
esaki, e kolumna lo sali 1 bes pa luna enbes di tur si- 
man. 
Awe Prana Massage and More ke kompartí komentari- 
onan di su página di Facebook ku 
boso. 


Otro luna ku poder di Dios, Prana Massage and More lo 
tei atrobe ku su kolumna. 
Tambe por tuma kontakto libremente ku nos via: 
1. ‘Like’ i ‘Follow’ Prana Massage and More riba Face- 
book i Instagram; 
2. Email pranamassageandmore@gmail.com òf 
3. Telefónikamente na +599 770-0488 (WhatsApp). 


Tabatin mester di 60 dunadó di ayudo 
pa saka muhé di 400 kilo for di kas 


K R A L E N D I J K / 
STENAY – Tabatin mester 
di 60 dunadó di ayudo pa 
yega na e preparashon ku a 
dura lunanan. Pero el a logra 
pa saka un muhé merikano 
di un 391 kilo asina for di 
su kas na Stenay, Fransia. 
E muhé merikano di 60 
aña, kende ya pa 20 aña ta 
biba na Fransia, pa hopi aña 
a nenga ayudo médiko pa 
su sobre peso, pero awor sí 
a realisá ku e tin mester di 
ayudo urgente. 
Pero promé ku ayudo a 
bini, mester a kibra e mu- 
rayanan, mester a traha bu- 
raku tantu den plafòn komo 
flur i mester a bini un am- 
bulans spesial di Bèlgika. 
A baha e muhé ku kran 
for di e promé piso i segui- 
damente a sak’é via di un 
bentana pafó. Dunadónan 
di ayudo pa lunanan ade- 
lantá ya a prepará e ope- 
rashon. Kuarenta bombero, 
dies agente i un man yen 
di dòkter, tabata nesesario 
pa saka e muhé seif for di 
e kas. 
Ta promé biá ku ta re- 
alisá un operashon asina 
na Fransia. Despues di un 
kareda di tres ora, e muhé 
a yega Nancy, na un sen- 
tro spesial di tratamentu pa 
pashèntnan ku sobre peso. 
E operashon a dura prák- 
tikamente henter dia, asina 
France 3, ta skirbi. 

Awèl sí. Mira kuantu palu di mangel 
tin na Lac. Niun hende ta kosechá 
mangel i eksportá pa Spaña pa San 
Nikolas. 


Nos komersiantenan boneriano 
falta di vishon Tonchi. 


Djabièrnè tabata dia di 
kumpleaño di mi yu mei- 
mei Danielson Gabriel 
Florencis Antoin. El a 
hasi 31 aña. Kada bes 
ku e referí na su edat e 
ta blo bisa so ku “mi a 
bira bieu”. Imaginábo, 
anto ta 30+ e ta, nasé 
dia 12 di mei 1992, dia 


di enfermeria. 
Ta p’esei tambe tin Flo- 
rencis den su nòmber, 
refiriendo na Florence 
Nightingale. 
Pa kolmo el a traha un 
tiki den enfermeria, esta 
komo piloto di ambulans 
aéreo, 
transportando 
pashèntnan 
pa 
risibí 


kuido médiko na Aruba i 
Kòrsou. 


*** 
Danny no tabata gusta 
skol, e no tabata gusta 
siña. E tabatin basta 
problema ku sierto mae- 
stronan na SGB. Un tiki 
kabesura, anke e no ta parse. E ta mustra masha 
‘lief’, pero no supestimá 
‘e 
hòmbu 
chikí’ 
aki, 
manera su ruman grandi 
Franklin ta yam’é. E ta 
fuerte di karakter, pero 
ei mes ku kurason moli. 
E por yora lihé pa kualke 
kos chikitu. 
E ta hopi pegá ku mi. E 
ta mi yu i su ruman gran- 
di Franklin ta prens di 
mama. 


*** 
Djaweps anochi el a invi- 
tá mi huntu ku su amiga 
Emma i esaki su mama i 
tambe Shirley, su mama, 
na un restorant lokal pa 
kome algu. Andy Mar- 
tines, 
probablemente 
su mihó amigu, tambe 
tabat’ei. Andy ta kontro- 


DEN PASONAN DI BÒI 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


ladó di tráfiko aéreo na 
Aeropuerto Flamingo. 


*** 
Ayera tabata ‘Dia di 
Mama’. Di mes mi sintí 
a pasa riba mi mama, 
kende a muri na 1999. 
Ya e ta bai kumpli 24 
aña morto. El a muri 
ku 89 aña di edat. Un 
señora pertinènt. Esei 
tabata mi mama. Un 
persona 
desendiente 
di un tata aristokrátiko. 
Famia Hellmund. Pero 
su mama tabata hen- 
de pober i humilde di 
pueblo. Ratu ratu mi sa 
tin inklinashon pa pun- 
tra mi mes yen di kos. 
Pero no por mas lógi- 
kamente. 


Mi mama Blana Antoin-Ilario. 


Selebrando 31 aña di edat na e restorant Donna i Giorgio. 

ORANJESTAD -- Riba 
diahuebs, cual ta e dia cu 
Minister Maduro ta reser- 
va pa reuni riba Cultura, 
e mandatario a reuni cu 
Stichting 
Monumenten- 
fonds Aruba (SMFA) riba 
desaroyonan den e mundo 


di monumento. 
Den e encuentro cu e di- 
rectora di SMFA, sra. Anne 
Witsenburg, a elabora riba 
oportunidadnan nobo pa 
financiamento cual lo trece 
oportunidad pa restaura- 
cion 
di 
monumentonan 


priva. Tambe a toca riba 
webinar di 30 mei organisa 
pa e Dutch Caribbean Heri- 
tage Platform unda cu tin 
oportunidad pa den colabo- 
racion y combersacion cu 
e otro pais den Reino Hu- 
landes por papia riba e dife- 
rente retonan cu e mundo di 
monumento y su respectivo 
restauracion ta enfrentan- 
do. Na fin di e reunion, 
Sra. Witsenburg a entrega 
e relato anual di 2021 na e 
Minister di Cultura. 
Minister Maduro ta sa- 
tisfecho cu e desaroyonan 
cu tin y ta spera di wak mas 
oportunidad sali for di e de- 


Oportunidadnan nobo di financiamento ta trece oportunidadnan nobo 


ORANJESTAD -- Dia- 
huebs Corte a declara Ste- 
phen Wilson, cu a causa 
un accidente fatal dia 2 di 
october aña pasa liber di 
acusacion number 3, cu ta 
bisa cu el a maneha y causa 
un accidente pa motibo cu 
e tabata bou influencia di 
alcohol. 
Den e accidente aki tres 
persona a perde nan bida, 
dos ruman muhe y yiu di 
un di nan. Si Corte a haya 
Wilson culpabel di ta re- 


sponsabel pa e accidente 
fatal y a conden’e na 4 aña 
di prizon. 
E acusacion en cuestion 
ta bisa cu riba e fecha men- 
ciona el a maneha un auto, 
mientras cu e tabata asina 
bou influencia di alcohol, 
mientras cu e tabata sa cu 
esaki por afecta su forma 
di maneha. Pa esaki e lo no 
mester a sinta tras di stuur. 
Corte den su sentencia ta 
bisa pa yega na un condena 
a base di e acusacion ey, 


mester proba cu e chauffeur 
tabata asina riba e limite 
permiti pa ley y pa cual 
motibo e no por maneha un 
auto debidamente. Corte ta 
bisa cu e prome test di rosea 
of sanger mester demostra 
cu e tabata riba e limite le- 
gal. Of mester a constata 
via di su actitud cu e no ta- 
bata por a maneha door cu 
e tin caracteristicanan di un 
persona burachi. E acusado 
a declara cu entre mey ano- 
chi y 3’or di marduga di 2 


di october, el a bebe 4 pa 5 
glas di Hennessy cu coke. 
Di e dossier no por a saca 
afo cu el a bebe mas cu 
esey. A base di declaracion 
di testigonan, Corte ta saca 
afo cu shete ora despues di 
a bebe alcohol pa ultimo bi- 
aha, el a sinta tras di stuur. 
A base di e cantidad di al- 
cohol bebi y e tempo cu a 
transcuri, no por conclui 
automaticamente cu na mo- 
mento cu el a stuur pa bay 
trabou e tabata bou influen- 


cia di alcohol ainda pa cual 
e no por a stuur. E hechonan 
ta suficiente pa dun’e un 
castigo di prizon basta pisa. 
Sinembargo a declar’e liber 
di dos acusacion pa cual a 
dicidi di bay di acuerdo cu 
e castigo cu fiscal a pidi, 
esta 4 aña. Tambe a otorga 
e demanda pa daño inmate- 
rial pidi door di e tata di e 
menor, y a fiha e suma na 
4 mil florin. Pa mas deman- 
da, mester cuminsa un caso 
civil. 


Chauffeur di 30 aña responsabel di a trece peligro den trafico 


Conferencia "Caribbean Climate Energy Conference 2023" un exito 


ORANJESTAD - Dia- 
bierna mainta a tuma luga e 
ultimo presentacionnan pa 
loke ta e Caribbean Climate 
Energy Conference 2023 
(CCEC2023). Na final di e 
conferencia, den un confe- 
rencia di prensa en conhun- 
to cu Minister Rob Jetten, 
Prome 
Minister 
Evelyn 
Wever-Croes a duna su dis- 
curso final gradiciendo tur 
e paisnan y institucionnan 
den Caribe, America Cen- 
tral, Europa y Pacifico pa 
nan presencia. Prome Min- 
ister a indica cu durante 
e ultimo dianan tabata tin 
varios discucionnan riba e 
impacto di cambio di clima 
riba e paisnan chikito. 
Tambe a papia di e dife- 
rente maneranan cu lo por 
maneha e cambio di clima 
y con pa busca solucionnan 


den miho interes di e comu- 
nidad y nacionnan. Manera 
ta conoci, transicion ener- 
getico ta un necesidad pa 
por reduci e dependencia 
riba "fossil fuel", teniendo 
na cuenta kico e transicion 
aki ta nifica pa e comuni- 
dad, e recibonan di coriente 
y e mercado laboral. 
No solamente mester 
pone atencion riba energia 
sostenibel sino tambe riba 
energia pagabel dirigiendo 
tur programa di energia 
renobabel na no solamente 
baha, sino stabilisa e prijs 
di energia, Prome Mini- 
ster a splica, Tambe, Prome 
Minister a splica cu Aruba 
como pais chikito ta suma- 
mente vulnerabel na e me- 
nasanan di cambio di clima. 
Pesey ta importante pa 
mehora e infrastructura y/ 


of pa busca solucionnan 
basa riba naturalesa. Pa 
por acelera e proceso di 
transicion energetico y con- 
strui resiliencia climatico lo 
mester di sumanan grandi 
pa inverti, pero por a nota 
durante e conferencia aki 
y otro foronan, cu tin bare- 
ranan pa loke ta trata finan- 
ciamento climatico global, 
specialmente pa e islanan 
chikito. 
Pa conclui, Prome Mi- 


nister a indica cu colabora- 
cion riba nivel regional, pa 
loke ta cambio di clima ta 
esencial. 
Ta importante pa co- 
labora y intercambia prac- 
ticanan cu lo ta exitoso, y 
pa uni forsa y construi un 
aliansa regional pa asina 
nos bos wordo scucha riba 
nivel global. "Den nomber 
di Gobierno di Aruba y 
como pais anfitrion di e 
conferencia aki, mi kier 


gradici tur e participan- 
tenan pa tuma nan tempo 
pa bin atende e conferencia 
importante aki. Mi ta spera 
cu boso estadia aki tabata 
uno placentero y di pronto 
por mira cada un di boso 
bek akinan. Mi ta gradici 
e Gobierno di Hulanda pa 
tur e cooperacion pa cu or- 
ganisacion di e conferencia 
aki. Tambe un danki spe- 
cial na Minister di Energia 
y Clima di Hulanda, señor 
Rob Jetten cu tabata e "co- 
host" di e conferencia. Bo 
enthusiasmo y boluntad pa 
apoya e islanan chikito ta di 
aprecia. Di awor caba mi ta 
enthusiasma pa e siguiente 
CCEC2023 sperando di 
mira progreso real riba tur 
loke a wordo discuti duran- 
te e conferencia,” Prome 
Minister a expresa. 


saroyonan aki cual ta ben- 
eficioso pa e preservacion 
di e monumentonan di nos 
Pais. 

arUBa 
Statia/SaBa/St. MaarteN 


ORANJESTAD (EUX) 
– Diferente kompania reko- 
nosé na Statia a risibí e logo 
nobo di ROA CN. Ta trata 
di kompanianan ku ta duna 


guia na studiantenan voka- 
shonal. 
Ku orguyo ROA ta pre- 
sentá, Zuwena Suares, di 
Buzzy Bees Daycare Cen- 


ter, Mega D, di Boombastic, 
enfermera Donna Kalmera 
i Jessica Galiford, direktor 
di sekretario di Auxiliary 
Home Foundation, Hum- 
phrey Pandt, doño di Steel 
Constuction i Marlies ten 
Hoopen, doño di Old Gin 
House . 
ROA ta gradisí nan tur 
pa nan balor agregá na e 
studiantenan vokashonal i e 
bon relashon di trabou. 
E kompanianan akí ta 
aprobá pa guia studian- 
tenan vokashonal durante 
nan periodo di stazje. 


Kompanianan a risibí logo nobo di ROA 


Pa Gabinete Rutte 
Peliger klep direpente atrobe un menasa agudo 


ORANJESTAD (EUX) 
– Gabinete Rutte ta hasi 
manera e peliger okashoná 
dor di eroshon na e klep na 
St. Eustatius, ta algu ku a 
originá resientemente. 
E problemátika di ero- 
shon na St. Eustatius a 
sòru pa un menasa agudo 
na e klep, por lesa den un 
dokumento di e ministe- 
rio di asuntunan eksterior i 
relashon di Reino. Echo ta 
sinembargo ku e ministerio 
di infrastruktura i maneho 
di awa, ya desde 2017 ta- 
bata na altura di e peliger di 
bashamentu aden di e klep 
entre Oranjestad i Lower 
Town. 
Na 2017 e ofisina di 
ingeniero, 
Haskoning/ 
DHV, riba enkargo di Ri- 
jksvastgoedbedrijf, a saka 
un rapòrt tokante e estado 
malu di e klep. Gabinete 
pa motibunan finansiero, 
a disidí pa stabilisá sola- 


mente un parti bou di Fort 
Oranje, un monumento ku 
ta propiedat di Reino. 
Despues ku na febrüari 
2018 Gobièrnu di Reino a 
tuma over a maneho na St. 
Eustatius, ainda a aparesé 
kuater rapòrt, esun mas 
alarmante tras di e otro. A 
pone esakinan bou di tapeit, 
pero aña pasá nan a lèk. 
Na desèmber Hues a 
sentensiá Gobièrnu di Re- 
ino debí na negligensia pa 
dentro di tres luna kuminsá 
tuma medida di siguridat. 
Gobièrnu di Reino a pone 


e sentensia un banda ku 
komo argumento ku e klep 
ta propiedat di e entidat 
públiko. 
Entre tantu Gabinete ta 
rekonosé sí su responsabi- 
lidat, a sali na kla for di e 
nota di inisio di aña. Den 
esaki a reservá un suma di 
19 mion euro pa hasi e klep 
seif. 
Den un kambio di pre- 
supuesto ku e ministerio di 
BZK a manda pa Tweede 
Kamer, e ta konfirmá esaki. 
Ei den ta papia di un orígen 
agudo di un menasa. 


O R A N J E S T A D 
(EUX) -- Gabinete tin in- 
tenshon pa pone maksimal 
19 mion euro na disposi- 
shon di Entidat Públiko 
Sint Eustatius, pa stabilisá 
e klep na e parti di e haf di 
e isla. A inkluí esaki den e 
asina yamá nota di inisio di 
aña ku a presentá resiente- 
mente na Tweede Kamer. 
Anteriormente 
Gobièrnu 
di Reino a yuda e entidat 
públiko kaba finansiera- 
mente pa stet e klep bou di 
Fort Oranje. For di inves- 
tigashon mas profundo, a 
sali na kla sinembargo ku 
tin mester di medidanan pa 
un parti muchu mas grandi 
di e klep na e parti di e haf 
di Sint Eustatius. Entidat 
Públiko ta responsabel pa 
estado i mantenshon di e 
klep, pero pa motibu di e 
embergadura di e proyekto, 
den sentido finansiero tam- 
be, na komienso di e aña 
akí a pidi Gobièrnu di Re- 
ino ofisialmente pa ayudo. 


Ministerio di Asuntunan 
Interno i Relashon di Re- 
ino, ta dispuesto pa sostené 
Sint Eustatius den esei. 
Desishon riba tipo di pe- 
tishonnan asina semper ta 
tuma lugá rònt di e nota di 
inisio di aña. Pa garantisá 
ku e medidanan akí i esnan 
tumá anteriormente tin un 
efekto duradero, tin mester 
di medidanan adishonal pa 
hasi e proyekto mas sos- 
tenibel. Ta trata den e kaso 
ei di eliminashon di bestia 
di krio ku ta kana lòs i di 
realisashon un plan di man- 
tenshon. Esaki ta nesesario 
pa evitá problema den fu- 
turo. Sekretario di Estado 
pa Relashon di Reino i 
Digitalisashon, Alexandra 
van Huffelen, pa e motibu 
ei a informá Kolegio Ehe- 
kutivo di Sint Eustatius 
den un karta ku e ke hasi 
palabrashonnan tokante e 
medidanan akí, promé ku 
otorgá e rekursonan defini- 
tivamente. 


19 Mion pa stabilisá klep 

Pa lisensia falsu 
Detenshon di piloto 


W I L L E M S TA D - - 
Djaweps 11 di mei den o- 
ranan di mèrdia, personal 
di Imigrashon na Jet Cen- 
ter di aeropuerto Hato, a 
konstatá un piloto ku lisen- 
sia falsu. 
Esaki tabata den kuadro 
di un kontròl rigoroso ku 
Imigrashon, personal di 
polis i di duana na Hato 
den koperashon ku otro, a 
realisá tantu riba e piloto 
komo e avion. Mas leu no a 


haña nada pa konfiská pero 
sí a optené informashon 
balioso pa ku e investi- 
gashon. 
Na e sitio polis a detené 
e hòmber sospechoso K.A., 
nasé na Mexico di 31 aña 
di edat, en konekshon ku 
falsifikashon di dokumen- 
to. A presentá e sospechoso 
dilanti di un fiskal ouksil- 
iar ku a ordená su enkarse- 
lamentu pendiente di mas 
investigashon. 


Inspektornan a sigui treinen di Boeing 787 


WILLEMSTAD-- – 
Outoridat di Aviashon Sivil 
(CCAA) a organisá entre 
9pa 11 di mei un treinen pa 
inspektornan di aviashon 
titulá ‘Boeing 787 General 
Familiarization Airworthi- 


ness Training’. 
Ta trata aki di un train- 
ing pa inspektornan den 
aviashon tokante e último 
teknologianan 
rondó 
di 
e avion tipo Boeing 787. 
Riba e foto por mira e par- 


E malesa ta plamando den Karibe 
Malesa di koral “Stony Coral Tisseu Loss Desease” na Kòrsou 


WILLEMSTAD - Tim 
di ekspertonan internasho- 
nal riba tereno di koral 
afiliá na Carmabi, a señalá 
pa promé biaha e “Stony 
Coral Tissue Loss Disease” 
(SCTLD) na Kòrsou. Esaki 
a sosodé na inisio di luna di 
aprel. 
Orígen 
Na 2014 a señalá pa 
promé biá e plaga blanku 
na Florida, kaminda ku 
kantidatnan grandi di ko- 
ral a muri den korto tempu. 
Despues di 2014 e malesa a 
plama for di Florida pa Ka- 
ribe via Hamaika (2017), 
Méhiko, Belize, St. Maarten 
(2018), St. Thomas, U.S. 
Virgin Islands (2019), Be- 
lize, Puerto Rico i St. Eu- 
statius (2019). Asina el a 
haña e nòmber “Stony Cor- 
als Tissue Loss Disease”. 
Den sierto área di Karibe 
e malesa a eliminá mitar di 
e totalidat di koral. Ta am- 
pliamente konosí ku refnan 
Karibense ya ta den mal es- 
tado i ku refnan di koral di 
Kòrsou tambe ta konfrontá 
diferente problema manera, 
kontaminashon, kambio di 


klima i e faktornan ku ta 
limitá e espesienan impor- 
tante pa ekosistema manera 
Gutu. E kobertura di koral 
den Karibe awor ta 14.3%, 
un redukshon di mas òf mé- 
nos 80% for di komienso di 
añanan 70. E degenerashon 
a tuma lugá na Kòrsou tam- 
be, pero afortunadamente 
ménos kompará ku sobrá 
di Karibe. Dos malesa di 
vírùs anterior na inisio di 
añanan 80 ta parsialmente 
responsabel pa deterioro di 
e kobertura di koral na Kòr- 
sou i den Karibe. Esaki ta 
responsabel pa morto (mas 
ku 90%) di dos espesie di 
koral ekológikamente im- 
portante (Acropora palmata 
en A. cervicornis) i e Zee- 
appel pretu (Diadema antil- 
larum). Awor mester tene 
kuenta t ku mas deterioro di 
refnan di koral pa motibu di 
SCTLD. 


Efekto 
SCTLD tin un efekto 
devastador riba koralnan 
ku ta krese lento ku alabes 
ta konstruí ref, manera ko- 
ralnan di pilar, strea i ko- 


ral di sesu ku ta komun na 
Kòrsou. SCTLD ta kousa 
pèrdida di tehido serka mas 
ku 34 di e mas òf ménos 65 
espesienan di koralnan ku 
ta konstruí ref den Karibe. 
E posibilidat ku e koralnan 
ku ta afektá lo muri den un 
periodo di algun siman pa 
algun luna ta 66% -100%, 
kual ta kousa redukshon den 
densidat di koral i reduk- 
shon di otro organismonan 
manera piská di ref ku ta 
dependé di koral. E úniko 
tratamentu efektivo ku ta 
konosí te ku awor ta ap- 
likashon di antibiótika riba 
partinan ku SCTLD. Tèst- 
nan di laboratorio i eksperi- 
mentonan na otro áreanan 
di Karibe a demostrá ku e 
pasta spesial di antibiótika 
(basá riba amoxicilina) ta 
e úniko tratamentu efek- 
tivo konosí pa SCTLD, 
oumentando e posibilidat 
di supervivensia di koral- 
nan tratá te na 90%. Plan di 
akshon Ministerio di GMN 
a elaborá un plan di ak- 
shon basá riba informashon 
suministrá pa CARMABI. 
Gobièrnu na e momentunan 
aki ta trahando pa buska tur 
e ingredientenan nesesario 
pa produkshon di e anti- 
biótika na. Momentu ku e 
ingredientenan ta disponi- 
bel lo pidi sektor di buseo 
i bushinan boluntario pa 
yuda kontrolá esparsimentu 
di e malesa i pa trata koral- 
nan enfermo. 


Akshon 
.Manera semper ya ta- 
bata un regla di buseo, ta 
konsehabel pa regulá bon e 
flotabilidat i nunka mishi ku 
ningun organismo marino, 
spesialmente koralnan. Mi- 
shi ku koralnan ta prohibí 


na Kòrsou pa lei. Esaki ta 
konta tambe pa ankramentu 
di boto. Ta permití ankrá 
solamente riba áreanan di 
santu i ta pidi doñonan di 
boto pa tene kuidou pa no 
daña koralnan durante di e 
proseso di ankramentu. Pis- 
kadónan por evaluá tambe 
posibilidat pa tira gutunan 
ku nan a kapturá bèk den 
laman. Motibu ta ku e piská 
ta hopi importante pa reku- 
perashon i kresementu di 
koralnan afektá pa SCTLD 
ku a sobreviví e brote. Skol- 
nan i operadónan di buseo 
mester konsiderá pa den 
kaso ku nan tin klientenan 
ku ainda no tin e abilidatnan 
amplio di buseo, pa evaluá 
pa sambuyá den áreanan ku 
no tin (òf ku tin poko) ko- 
ral pa evitá daño indeseá na 
koralnan dor di mishimentu 
di bushinan prinsipiante. 
Tin indikashonnan ku e 
malesa ta plama via kon- 
takto direkto i via koriente 
di laman. Tantu desinfektá 
e material di buseo pero 
tambe sera lugánan kamin- 
da tin brote di SCTLD por 
minimalisá e esparsimentu 


via kontakto direkto. 
Ministerio 
di 
GMN 
ta investigando e efekto 
di desinfektá material di 
buseo pa prevení esparsi- 
mento di e malesa. Hopi 
organisashon ta konsehá 
esaki pero no tin pruebanan 
konkreto ainda ku e método 
ta efektivo. 
Tambe ta konsiderá ku 
ta bon pa sera e sitionan 
di buseo kaminda SCTLD 
a plama. Desaroyo riba e 
tereno aki lo keda anunsiá 
den próksimo komunika- 
donan di prensa. Ta konosí 
tambe ku e konsekuensia- 
nan di SCTLD ta bira mé- 
nos despues di algun aña 
pa koralnan ku a sobre- 
viví e brote i ta posibel ku 
nan a desaroyá resisten- 
sia natural. Atendementu 
ku SCTLD ta un proyekto 
temporal ku ta tuma algun 
aña, pero e lo tin un fin. 
Gobièrnu di Kòrsou ta spe- 
ra di atraé sufisiente buse- 
adó boluntario durante e 
brote pa yuda ku e kontròl 
di SCTLD pa asina protehá 
mas tantu posibel refnan di 
Kòrsou pa futuro. 


tisipantenan srs. Kleinmoe- 
dig, Juliana, Page, i Euse- 
nia, e instruktor di TUI, sr. 
Sander Diederik, i sr. Leslie 
Laplace, Director of Safety 
& Security Inspectorate 
tambe di CCAA. 

arUBa 
DePOrte 


INTERESÁ? 
SOLISITA AWOR! 


TA BUSKA 
EMPLEADO! 


STICHTING BIRGEN 
MARIA KINDEROPVANG 
BONAIRE 


Bo deseo ta pa traha ku mucha 
di 0 pa 12 aña? 
Bo ke traha komo lider di grupo na 
un akohida pa Mucha? 


BIRGEN MARIA TA 
OFRESÈ BO UN 
OPORTUNIDAT ÚNIKO: 


ku smak, entusiasmo i dinamismo 
kreativo i yen di ideanan original 
ku por funshoná den tim 


nilva.wout@birgenmaria.org 


+599-717-8393 


Bo ta interesá, bo ta mira un 


oportunidat úniko pa traha i desaroya al 


mismo tempu? No basilá, skirbi bo 


karta di motivashon i CV i mail nan 


mesora pa sra Nilva Wout 


Pa forma parti di un tim ku oportunidat di 
desaroyo kontinuo, ku ta sinta ku 
regularidat huntu pa plania i deliberá; 
Di siña di bo koleganan ku ta trahando na e 
otro lokalidat i skolnan; 
Pa desaroyo personal riba diferente nivel 
komo ku banda di trabou tambe tin 
oportunidat pa bishita dianan di estudio ku 
otro koleganan. 
Pa sigui estudio MBO nivel 4 (BBL) 


Si bo ke haña mas informashon bo por 
tuma kontakto ku sra. Sonaida Janga 
(+599 796 0764) òf sra. Juraima Josefa 
(+599 796 5359) 


+599-795-6255 


Fundashon Birgen Maria Akohida pa Mucha ta buska 
lidernan motivá i dediká ku tin MBO/SPW nivel 3 of 4 
pa traha na un di nos lokalidatnan. (30 òf 40 ora) 


Esaki ta bo chèns! 


Fundashon Birgen Maria Akohida pa Mucha ta un fundashon nobo 
ku tin tres lokalidat ku ta brindá akohida pa mucha bou di su 
maneho. E tres lokalidat nan ta: 


Kinderdagverblijf “Hardin Tia Sus” (IKC Rincon) 
Akohida despues di skol IKC Rincon 
Akohida despues di skol IKC KKBW 


Bo ke traha na un di e tres lokalidat nan? Bo ta buskando un trabou 
fleksibel, ku variashon? Ku ke i ta gusta traha ku mucha, yuda nan 
den nan desaroyo? Ku ke koperá pa e muchanan pasa un tempu 
dushi traimèrdia? 


K R A L E N D I J K - - E 
klup di futbòl femenino di 
Nikiboko ku ta Atl. Fla- 
mingo, djasabra último 13 
di mei 2023 den oranan di 
anochi na Fèlt ATC na Tera 
Kòrá, a gana di ATC na kas 


ku skor di 3-1, esaki den 
nan promé partido di e final 
“mihó di tres partido” kam- 
pionato futbòl femenino 
2023. 
E partido aki a kumin- 
sá 8'or anochi aya na Tera 


Kòrá. 
Outornan di e golnan pa 
e ekipo ganador di Atl. Fla- 
mingo ta Junisse Albertsz 
na di 29 minüt di e partido, 
Adriana Acosta Oliveira na 
di 31 i 33 minüt di e par- 
tido. 
E úniko gol di Atl. Fla- 
mingo den e partido ta di 
Natahniela Emerenciana na 
di 50 minüt di e partido. 
E partido aki ku tabata 
sigur un tremendo partido, 
un bunita partido, a konta 
ku un total di 80 fanátiko 
ku a paga pa mira e partido. 
E partido aki manera 
menshoná, tabata e promé 
partido final di e kampio- 
nato femenino 2023, di kua 
e di dos partido di e final 


Atl. Flamingo 3-1 riba ATC den final futbòl femenino 


lo ta djasabra awó na Sta- 
dion Antonio Trenidad na 
Rincon, nos stadion inter- 
nashonal. Un invitashon ta 
bai na e fanatikada di e de- 
porte rei futbòlpa presensiá 
e probabel último partido 
di e final mihó di tres fe- 
menino. 
Si Atl. Flamingo gana 
fin di siman binidero, tur 
kos a kaba pa loke ta kam- 
pionato futbòl femenino i 
Atl. Flamingo di Nikiboo ta 
titulá kampion. 
Si ATC gana ta bin un 
di tres i último partido di e 
kampionato. Nos ta deseá e 
ekiponan tur pero klase di 
éksito den nan partido fin di 
siman binidero. 
Riba potrètnan e timnan 
di Atl. Flamingo i ATC, 
tambe outornan di e golnan 
di e partido. 


K R A L E N D I J K - - E 
tim di futbòl di Fèlt Elion 
Flores na Amboina, e tim di 
FC Champs 50+, djasabra 
último den partido di fut- 
bòl veterano 50+, a gana di 
Tera Blanku 50+ ku skor di 
4-2 den tremendo partido. 
E golnan di FC Champs 
den e partido aki tabata di 
Garindo Raphaela ku a 
hinka 1 gol, Jair Bernabela 
a hinka 3 gol pa duna nan 
ekipo e viktoria. 
E golnan di Tera Blanku 
tabata di Vapor. 


E partido aki a tuma 
lugá na Fèlt Elion Flores na 
Amboina 5or atardi. 
Djasabra 
awó 
FC 
Champs ta liber. 
Djasabra dia 27 di mei 
2023 FC Champs ta topa 
ku Hobon 50+, esaki den 
un partido ku ta primintí di 
bira otro tremendo partido 
veterano 50+. 
E partido aki ta tuma 
lugá 5or atardi na Fèlt Elion 
Flores na Amboina. 
Éksito na e ekiponan 
den e partido. 


FC Champs 4-2 riba Tera Blanku 


KRALENDIJK--Kos- 
nan no a bai muchu bon 
pa nos selekshon U10 di 
beisbòl den e Seri di Karibe 
Pony League aya na Hon- 
duras siman pasá. 
Despues ku nos selek- 
shon a sali gana su promé 
partido kontra un di e dos 
timnan di Honduras, nos 
selekshon a pèrdè tur su 
partidonan ku a sigui i tur 
ku skornan grandi. 
Dado 
momentu 
e 


muchanan mes a parse di a 
kai den otro. 
Nos a pèrdè 41-0 kontra 
Venezuela. 
Nos a pèrdè 18-3 kontra 
Panamá. Nos a pèrdè kon- 
tra St. Domingo ku skor 
di 15-0. Esei ta algun di e 
skornan ku nos a logra haña 
di kua por mira ku despues 
di e viktoria riba Honduras, 
ta pèrdè so nos a pèrdè i ta 
pediente pa tende mas di 
nos selekshon. 


Boneriu a pèrdè ku skornan 
grandi den Seri di Karibe 

KRALENDIJK 
-- 
Bunita santu sakrifisio di 
misa mainta trempan na 


Rincon. 
Misa tabata ofisiá pa 
pader Ranulfo Goneda. Kor 
Mamanan di Rincon a selebrá 


San Francisco De Asis a a- 
nimá e selebrashon. 
Pader a bisa den pre- 


dikashi ku mama yu i tata 
mester tin rèspèt pa otro. 
A parti diferente regalo pa 
mamanan presente. 


